Θεσσαλονίκη, 26/11/2024

**Η Lidl Ελλάς** **συνεισφέρει στη δυναμική ανάπτυξη της ελληνικής κοινωνίας και οικονομίας**

**Το 9ο Socioeconomic Impact Report της εταιρείας για το οικονομικό έτος 2023 επιβεβαιώνει το ενισχυμένο κοινωνικοοικονομικό της αποτύπωμα στη χώρα, συγκριτικά με το έτος έναρξης της λειτουργίας της στην Ελλάδα, το 1999.**

Η **Lidl Ελλάς**, συνεπής στη δέσμευσή της για εταιρική υπευθυνότητα, προσφορά στην τοπική κοινωνία και στην οικονομία, δημοσιεύει το **9ο** **Socioeconomic Impact Report**. Η μελέτη αναδεικνύει τη σημαντική κοινωνικοοικονομική συμβολή της εταιρείας για το 2023, ενώ παράλληλα συγκρίνει τα αποτελέσματα με το πρώτο έτος λειτουργίας της στην Ελλάδα, το 1999.

Σκοπός της εν λόγω μελέτης, που εκπονείται κάθε χρόνο, είναι η γενικότερη αξιολόγηση των οικονομικών και κοινωνικών επιδράσεων που δημιουργούνται από τη λειτουργία της εταιρείας στην Ελλάδα.

Η Lidl Ελλάς ενίσχυσε τη θετική της επίδραση στην τοπική οικονομία, καταγράφοντας αυξημένες συνεισφορές στο Ακαθάριστο Εγχώριο Προϊόν (ΑΕΠ) της χώρας, στην απασχόληση και στα φορολογικά έσοδα. Συγκεκριμένα, η εταιρεία σημείωσε ένα εντυπωσιακό ρεκόρ συνεισφοράς στο Ακαθάριστο Εγχώριο Προϊόν (ΑΕΠ) της χώρας, καθώς η **συμβολή της ανήλθε στο ποσό των €1,01 δις**, που αντιστοιχεί στο **0,53% του εθνικού ΑΕΠ**. Παράλληλα, οι **φορολογικές εισφορές** της εταιρείας προς το ελληνικό κράτος έφτασαν τα **€417εκ.**, καταγράφοντας μία εντυπωσιακή αύξηση της τάξης του **1567%** σε σχέση με το πρώτο έτος λειτουργίας της Lidl Ελλάς το 1999.

Επιπρόσθετα, η εταιρεία, ως ένας από τους μεγαλύτερους εργοδότες στην Ελλάδα με 231 καταστήματα πανελλαδικά και 5 από τα μεγαλύτερα logistics centers εγχώρια, υποστηρίζει συνολικά περισσότερες από **35.756 θέσεις εργασίας** (άμεσες, έμμεσες ή επαγόμενες) στην ελληνική οικονομία, αριθμός που αντιστοιχεί στο **0,74% της συνολικής απασχόλησης της χώρας**.

Έχοντας ως σημείο αναφοράς τη λογοδοσία και τη στρατηγική της για την υλοποίηση των Στόχων Βιώσιμης Ανάπτυξης του ΟΗΕ, η Lidl Ελλάς επένδυσε επίσης συνολικά **€1,29 εκατ. σε χορηγίες, χρηματικές δωρεές και δαπάνες για κοινωνικές και περιβαλλοντικές δράσεις,** συμβάλλοντας σημαντικά στη βελτίωση της ποιότητας ζωής στη χώρα. Συγκεκριμένα, **€884,1 χιλ.** επενδύθηκανσε **κοινωνικές και περιβαλλοντικές δράσεις,** ενώ τα **€407,6 χιλ.** αφορούσαν την **αξία των προϊόντων που προσφέρθηκαν σε ευάλωτες κοινωνικές ομάδες**.

Στη **Lidl Ελλάς**, η επένδυση στους ανθρώπους είναι επένδυση στο μέλλον, με δράσεις και προγράμματα που δημιουργούν πραγματική αξία για την κοινωνία και την επόμενη γενιά. Η **Lidl Ελλάς** παραμένει αφοσιωμένη στη δημιουργία αξίας για το σύνολο της ελληνικής κοινωνίας, συνεχίζοντας τη δέσμευσή της για ένα καλύτερο αύριο με βιώσιμες πρακτικές και έμφαση στην κοινωνική ευθύνη.

Μπορείτε να βρείτε το **Socioeconomic Impact Report 2023** [εδώ](https://corporate.lidl-hellas.gr/sustainability/dimosieuseis/socioeconomic-impact-reports).

**Επισκεφθείτε τη Lidl Ελλάς και στα:**

[**corporate.lidl.gr**](https://corporate.lidl-hellas.gr/)

[**linkedin.com/company/lidl-hellas**](http://www.linkedin.com/company/lidl-hellas)

[**facebook.com/lidlgr**](http://www.facebook.com/lidlgr/)

[**instagram.com/lidl\_hellas**](https://www.instagram.com/lidl_hellas/)

**youtube.com/lidlhellas**

[**twitter.com/Lidl\_Hellas\_**](http://www.twitter.com/Lidl_Hellas_)